Na temelju članka 68. stavka 2. Zakona o gospodarenju otpadom („Narodne novine“ broj 84/21), u daljnjem tekstu ZGO i članka 27. Statuta Grada Zlatara („Službeni glasnik Krapinsko zagorske županije“ broj 36A/13, 9/18 i 9/20), Gradsko vijeće Grada Zlatara, na 7. sjednici održanoj 27. siječnja 2022. godine, donosi

**ODLUKU**

**o dodjeli obavljanja javne usluge sakupljanja**

**komunalnog otpada na području Grada Zlatara**

Članak 1.

Odlukom o dodjeli obavljanja javne usluge sakupljanja komunalnog otpada na području Grada Zlatara određuje se tko može obavljati javnu uslugu sakupljanja komunalnog otpada (u daljnjem testu: Javna usluga) na području Grada Zlatara.

Članak 2.

Grad Zlatar dodjeljuje obavljanje Javne usluge trgovačkom društvu Komunalac Konjščina, d.o.o., Jertovec 150, Konjščina (davatelj usluge).

Članak 3.

 Područje pružanja Javne usluge su naselja na području Grada Zlatara sukladno članku 10. Odluke o načinu pružanja javne usluge sakupljanja komunalnog otpada na području Grada Zlatara.

Članak 4.

 Ova Odluka stupa na snagu osmog dana od dana objave u „Službenom glasniku Krapinsko-zagorske županije“.

GRADSKO VIJEĆE GRADA ZLATARA

KLASA: 351-01/22-01/01

URBROJ: 2140-07-01-22-2

Zlatar, 27.01.2022.

PREDSJEDNICA

 Danijela Findak